พรรคฝ่ายค้านคว้าชัยเลือกตั้งมาเลฯ “มหาธีร์ โมฮัมหมัด”ผงาดขึ้นแท่นผู้นำประเทศอีกครั้ง!
พรรคฝ่ายค้านคว้าชัยเลือกตั้งมาเลฯ "มหาธีร์ โมฮัมหมัด"ผงาดขึ้นแท่นผู้นำประเทศอีกครั้งในวัย 92 ปี!
10 พ.ค. 2561

ผู้สื่อข่าวรายงานว่า นายมหาธีร์ โมฮัมหมัด อดีตนายกรัฐมนตรีมาเลเซียวัย 92 ปี และตัวแทนจากพรรคปากาตัน ฮาราปัน ซึ่งเป็นพรรคฝ่ายค้าน ได้รับชัยชนะในการเลือกตั้งที่มีขึ้นเมื่อวานนี้ โดยเตรียมขึ้นดำรงตำแหน่งผู้นำประเทศแทนนายนาจิบ ราซัค ที่ประกาศยุบสภาไปเมื่อไม่นานมานี้
โดยผลการนับคะแนนล่าสุดพบว่า พรรคปากาตันสามารถคว้า 112 ที่นั่งในสภาผู้แทนราษฎร ซึ่งมีที่นั่งทั้งหมด 222 ที่นั่ง
ทั้งนี้ นายมหาธีร์ เปิดเผยว่า ตนไม่ได้มาเพื่อล้างแค้น แต่จะมากอบกู้หลักนิติธรรมให้กับมาเลเซีย หลังจากที่ประเทศตกอยู่ภายใต้อำนาจของพรรคแนวร่วมรัฐบาลแห่งชาติ (บีเอ็น) ของนายนาจิบ ราซัค มาเป็นเวลาถึง 6 ทศวรรษ อนึ่ง นายมหาธีร์ เคยดำรงตำแหน่งนายกฯมาเลเซียระหว่างปี 2524-2546